
Ministru kabineta rīkojums Nr. 867
Rīgā 2021. gada 30. novembrī (prot. Nr. 76 10. §)
Par Valsts ieņēmumu dienesta Nodokļu un muitas policijas pārvaldes ierēdņu prēmēšanu par tiešas darbības rezultātā atklātiem un novērstiem noziedzīgiem nodarījumiem
· 1. Saskaņā ar likuma "Par valsts budžetu 2021. gadam" 46. pantu piešķirt Finanšu ministrijai (Valsts ieņēmumu dienestam) no valsts budžeta programmas 02.00.00 ''Līdzekļi neparedzētiem gadījumiem'' finansējumu 31 423 euro apmērā prēmiju izmaksai Valsts ieņēmumu dienesta amatpersonām, kuru tiešas darbības rezultātā atklāti un novērsti liela apjoma noziedzīgi nodarījumi valsts ieņēmumu un nodokļu administrēšanas jomā.
· 2. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

